অসমৰ গৌৰৱ দৌৰ ৰাণী হিমা দাসক য়ুনিচেফ ইণ্ডিয়াই যুৱ এম্বেছেডৰ হিচাপে নিযুক্তি দিয়া হৈছে। আজি অনুষ্ঠিত এক বিশেষ অনুষ্ঠানত য়ুনিচেফ ইণ্ডিয়াই এই কথা সদৰী কৰে।
য়ুনিচেফ ইণ্ডিয়াৰ টুইটাৰ হেণ্ডেলত এই কথা প্ৰকাশ কৰি তেওঁলোকে লগতে জনাই যে বিশ্ব শিশু দিৱস উদযাপনৰ অংশ হিচাপে নিযুক্ত কৰা হিমা দাসে হৈছে য়ুনিচেফ ইণ্ডিয়াৰ সৰ্বপ্ৰথম যুৱ এম্বেছেডৰ।
Meet our Youth Ambassador, Hima Das!
প্ৰত্যেক বছৰৰ ২০ নৱেম্বৰৰ দিনটোক বিশ্ব শিশু দিৱস উদযাপন কৰি অহা হয়।
উল্লেখযোগ্য যে যুৱ এম্বেছেডৰ হিচাপে হিমাই শিশুৰ অধিকাৰ আৰু প্ৰয়োজনীয়তা সম্বন্ধে সজাগতা সৃষ্টি কৰাৰ লগতে শিশুসকলক সিদ্ধান্ত গ্ৰহণৰ দৰে গুৰুত্বপূৰ্ণ ক্ষেত্ৰত সক্ৰিয়ভাৱে অংশগ্ৰহণ কৰাৰ বাবে উদ্বুদ্ধ কৰিব।
য়ুনিচেফ ইণ্ডিয়াৰ যুৱ এম্বেছেডৰ হিচাপে নিযুক্ত হৈ গৌৰৱাম্বিত হৈ পৰা হিমাই শিশুসকলক তেওঁলোকৰ সপোন অনুসৰণ কৰাত অনুপ্ৰাণিত কৰিব পাৰিব বুলি আশা প্ৰকাশ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
